Document ID: 32007D0398

ODLOČBA KOMISIJE
z dne 11. junija 2007
o spremembi Odločbe 2007/31/ES o določitvi prehodnih ukrepov glede odpreme nekaterih proizvodov iz sektorjev mesa in mleka, zajetih v Uredbi (ES) št. 853/2004 Evropskega parlamenta in Sveta, iz Bolgarije v druge države članice
(notificirano pod dokumentarno številko C(2007) 2386)
(Besedilo velja za EGP)
(2007/398/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Akta o pristopu Bolgarije in Romunije ter zlasti člena 42 Akta,
ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
ob upoštevanju naslednjega:
(1)
Odločba Komisije 2007/31/ES (2) določa prehodne ukrepe glede odpreme nekaterih proizvodov iz sektorjev mesa in mleka, zajetih v Prilogi III k Uredbi (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (3), iz Bolgarije v druge države članice. Navedene proizvode je dovoljeno odpremljati iz Bolgarije le, če so pridobljeni v predelovalnih obratih iz Priloge k navedeni odločbi.
(2)
Odločba 2007/31/ES (4) je bila spremenjena z Odločbo Komisije 2007/213/ES, da bi se na zahtevo bolgarskih organov s seznama v Prilogi k Odločbi 2007/31/ES črtali nekateri obrati.
(3)
Urad za prehrano in veterino (FVO) je v Bolgariji od 12. do 23. marca 2007 izvedel novo misijo, z namenom ocene položaja predelovalnih obratov.
(4)
Bolgarija s pomočjo Urada za prehrano in veterino (FVO) trenutno ocenjuje vse predelovalne obrate v navedenih sektorjih. V tem okviru je Bolgarija zahtevala, da se nekatere obrate doda na seznam iz Priloge k Odločbi 2007/31/ES. Bolgarski organi so zagotovili, da so ti obrati sedaj popolnoma v skladu z zahtevami Skupnosti. Zato je treba seznam iz navedene priloge ustrezno posodobiti. Zaradi jasnosti je primerno, da se seznam nadomesti s Prilogo k tej odločbi.
(5)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2007/31/ES se nadomesti z besedilom iz Priloge k tej odločbi.
Člen 2
Ta odločba je naslovljena na države članice.
V Bruslju, 11. junija 2007

Labels: 17
0
3
7
18
15